Document ID: /roh_data/filtered/fineweb-2-filterrobots_roh.jsonl.gz/29615

Tge stad da bellezza cun temperaturas chaliras! Per sa srfradar vulan ins il pli gugent far in sigl en l'aua, ma: ils parcs dad ina villa privata davos l'autra occupan l'entira riva enturn il lai. Passar tras n'è betg pussibel! Quest fenomen enconuschan ins en blers lieus en Svizra – al Lai da Genevra, a Zug u er en tscherts lieus a Turitg – ma, na il chantun da Berna. Là datti dapi 40 onns ina lescha speziala, che pretenda, che las rivas per lung dals lais e flums èn avertas a tuts. Possessuras e possessurs da terren a las rivas Bernaisas han dimena da laschar tras lur ierts tut la glieud, che less. Pervi da quella lescha datti ozendi 430 Kilometers vias a l'ur da las rivas Bernaisas – in'unicum en Svizra!